العلماء بيعتقدو أن الإنسان المنتصب (هومو إريكتوس Homo erectus) انو اطور من الإنسان العامل (Homo ergaster) قبل حوالي 1.6 مليون سنة بحيث انو أنتشر في آسيا وبيقولو أن الإنسان دا بدأ بالانقراض لما بدأت الأجناس التنية بالظهور والانتشار، يعني من قبل حوالي 400 الف سنة. لكن في بعض الدراسات والأحافير وخصوصا اللي اتعملت على جزيرة جاوة الأندونيسية أثبتت بأن الإنسان دا عاش من حوالي الخمسين ألف سنة بس، و دا يدل علي انو عاصر الإنسان الحالي أو اللي بنسميه الإنسان العاقل العاقل. الحفريات بتدل علي أن الإنسان دا نشأ في الاول في إفريقيا وهو أول إنسان يعيش خارج أفريقيا، خلال الموجة الأولى لهجرة الأنسان الإفريقي وانتشاره في الشرق الأوسط وأوروبا وأسيا. واستخدمو الفأس الحجرية الأولى اللي اخترعها سلفه الإنسان العامل، واللي معدلش على صناعتها أي تعديل لحوالي اكتر من مليون سنة. الفاس اللي كانت بيستخدمها قريب من بقايا بشرية مختلفة ومتنوعة للإنسان العامل وكان الفاصل الزمني لتلك البقايا حوالي مليون سنة مع ان لم تظهر على الأدوات المرافقه أي تغييرات. معني دا ان محدش عرف يحول الفاس الي رمح غير انسان من نوع تاني، وهو إنسان هايدلبيرغ.